tomron87/hebrew-wikipedia-sentences-corpus huggingface dataset:
גרסה בעלת אותן יכולות כמו Enterprise אך נועדה לפיתוח בלבד בעמדת הפיתוח ולא להתקנה על שרת הייצור.
מובן שבפיתוח בעזרת Developer לגרסת Standard (להלן) יש לשים לב לא להשתמש ביכולות שאינן נתמכות בה.
גרסה מוגבלת מבחינת הקונפיגורציה של השרת והיכולות שלה שנועדה לשרתים חלשים יחסית.
למשל- ממהדורת 2012 Enterprise ניתן ליהנות מתמיכה בלתי מוגבלת בליבות ולבצע "הוספה חמה" (מבלי לעצור את ה-Service ולכבות את השרת) של מעבדים וזיכרון פנימי, בעוד שה-Standard מוגבל ל-16 ליבות ולא ניתן לבצע בו "הוספה חמה".
גרסה חינמית המאפשרת ליצור מסד נתונים בעל יכולות בסיסיות ליישומים הזקוקים לכלי פשוט לאחסון כמות מוגבלת של נתונים או לצרכנים שצרכיהם ומשאביהם מוגבלים.
במהדורת 2012, גרסה זו משתמשת ב-1GB זיכרון לכל היותר, מוגבלת לנפח אחסון של 10GB, ופועלת על שרתים בעלי 4 ליבות לכל היותר.
גרסת הענן של SQL Server אפשרה בראשיתה לשכור שירות מבלי להחזיק בשרת פיזי (on premise).
הארגון משלם על השירות בלבד.
השירות ניתן מחוות שרתים הממוקמות במספר מקומות בעולם, יתרונו בכך שאין צורך לתחזק שרת פיזי (כולל צוות מקצועי), לדאוג לשרידות ולתחזוקה שלו, לשדרג אותו וכו'; אך היותו מחוץ לארגון יכולה לעורר חששות בכל מה שקשור לאבטחה וכן לגבי התלות ברשת האינטרנט.
שירות זה מסופק על ידי מיקרוסופט מאז 2009 ומצטרף לשירותים דומים בתשלום שניתנו בעבר על ידי חברות צד שלישי.
SQL Server מספק מספר ממשקי עבודה שהשתנו והתפתחו במשך השנים, כאשר המוכרים יותר הם הממשקים הגרפיים המשמשים ככלי העבודה הסטנדרטים למפתחים ולאדמיניסטרטורים (DBA = Database Administrator).
הממשק הגרפי עד גרסת 2005 כלל את ה-Enterprise Manager שכלל תצוגת עץ של האובייקטים השונים ויכולת ניהול שלהם, ולו התווסף ה-Query Analyzer ששימש לעבודה ב-TSQL.
החל מגרסת 2008 התווספה ל-SSMS אופציית עבודה עם ויז'ואל סטודיו שהוא ממשק הפיתוח הסטנדרטי של מיקרוסופט לכלים השונים (שפות תכנות, כלי BI וכדומה).
ממשק עבודה חלופי הוא הפעלת Command Line (שורת פקודה) שהתאפשרה הודות לכלים כמו ISQL, OSQL, SQLCmd (משמאל לימין), ואפשרה הרצת סקריפטים וקובצי Batch (אצווה).
מגרסת 2008 ניתן לעבוד עם SQLCmd (SQL Command) דרך ה-SSMS מבלי לעבור לסביבת ה-Command של מערכת ההפעלה.
אופציה נוספת לעבודה דרך Command Line הוא שימוש בשפת הסקריפטים PowerShell של מיקרוסופט.
בנוסף לממשקים התקניים של SQL Server, ניתן להפעיל פקודות TSQL בעזרת כלי התממשקות סטנדרטיים כדוגמת ODBC, ו-OLE-DB.
SQL Server – "המנוע" של המערכת
SQL Agent – הפעלת הג'ובים (סקריפטים מתוזמנים) ומשלוח התראות עומס ואירועים חריגים
Full-Text Filter Daemon Launcher – שימוש באינדקסים הייחודיים של Full Text Search לחיפוש טקסטואלי מתקדם
SQL Browser – "האזנה" לפקודות הנשלחות וניתובן ליעדן
SSAS Server – הפעלת ה-SSAS (ה-OLAP, מסד הנתונים הרב ממדי)
SSRS Server – הפעלת ה-SSRS (כלי הדוחות של המערכת)
בכל התקנה (Instance) של SQL Server יש ארבעה System Databases (מסדי נתונים של המערכת) ויכולת ליצור מסדי נתונים על ידי המשתמשים לפי הצורך, ושבהן נשמר המידע בטבלאות.
ניתן ליצור מספר קובצי מידע בנוסף לראשי (סיומת ndf) משיקולי חומרה, חלוקת העומס בין הדיסקים השונים וכו'.
מסדי הנתונים של המערכת הם:
master: כולל פרוצדורות, פונקציות וטבלאות מערכת המשמשות את כל הדטבייסים ומותקנות אוטומטית; וכן כאלו שנוצרו על ידי האדמיניסטרטורים של המערכת.
בנוסף נשמר בדטבייס זה המידע לגבי ההרשאות השונות ברמת השרת.
msdb: דטבייס זה משמש לאחסון הג'ובים של ה-Agent, חבילות SSIS, קודי CLR ועוד.
model: דטבייס זה הוא "המאסטר" של הדטבייסים, וכל דטבייס חדש יהווה העתק שלו אלא אם כן הוגדר במפורש אחרת.
tempdb: דטבייס זמני שנוצר מחדש בכל אתחול של המערכת ומשמש לאחסון טבלאות זמניות שנוצרות על ידי המשתמשים והמערכת (למשל- בפעולות מיון כבדות).
ברמה הלוגית - הנתונים נשמרים במסדי הנתונים בטבלאות, שבאמצעותן מיושמת התאוריה של מסדי הנתונים הרלציוניים.
הטבלה מחולקת לשורות ועמודות (לעיתים מתייחסים אליהן כאל רשומות ושדות).
הטבלאות יכולות להיות קבועות או זמניות, כשבמקרה השני הן קיימות בדטבייס tempdb ונמחקות אוטומטית כשהקישור לשרת (Session או Connection) מתנתק או כשהמשתמש (שיכול להחזיק מספר קישורים) מתנתק – תלוי בסוג הטבלה הזמנית.
ברמה הפיזית - המערכת מחלקת את קובץ (או קובצי) הדטבייס ל-Extents של 64KB, וכל Extent לשמונה Pages של 8KB.
לרוב כל Extent מוקצה לטבלה אחרת (או לאינדקס כפי שיוסבר להלן), למעט טבלאות קטנות; ואילו כל Page מוקצה תמיד לטבלה אחת.
המערכת דואגת להגדיל את הקבצים על פי מה שהגדיר המשתמש, ולהקצות לטבלאות Extents ו-Pages על פי הצורך.
לטבלאות ניתן ליצור אינדקסים, כאשר אחת משתיים: או שהאינדקסים מאוחסנים בנוסף לטבלה (אינדקסים רגילים) או שמדובר בדרך בה הטבלה מאוחסנת (Clustered Index).
האינדקסים יכולים לסייע בחיפוש מידע בטבלאות (בדומה לכרטיסיות שהיו מקובלות בעבר בספריות), במיונן, ובהגדרת מפתחות.
בין הטבלאות ניתן ליצור יחסי תלות מסוג "אחת לרבים".
בנוסף לטבלאות במשתמשים הנ"ל יש טבלאות מערכת שמאוחסנים בהם מטה-דאטה, כלומר נתונים על המערכת עצמה, האובייקטים השונים בה, ההרשאות, סטטיסטיקות שונות לגבי ביצועי המערכת (DMV) וכו'.
לכל עמודה בטבלה וגם כל משתנה בקוד TSQL מוגדר סוג הנתונים שיאוחסנו בו.
מספרים - שלמים בגדלים שונים, ולא שלמים בגדלים שונים וברמות דיוק שונות, וכן אופציה למספור אוטומטי.
טקסט - מחרוזות (אוסף של תווים) באורכים שונים, וביכולת תמיכה בכתיבה בשפות שונות.
תאריכים - תאריכים ברמות דיוק שונות החל מימים וכלה בחלקיקי שנייה, ובתמיכה החל מתחילת המאה ה-20 או מתחילת הספירה וכו', ובנוסף – תוך הבחנה בין אזורי זמן שונים.
XML - נתון טקסטואלי שהוא עצמו סט של נתונים הכתובים בצורה תקנית (תקן SGML).
נתונים בינאריים - נתונים הנשמרים כמידע בינארי ("ביטים ובייטים") ולכן ניתן לאחסן בהם גם קבצים גרפיים וכיוצא בזה.
geography - ייצוג סטנדרטי של מידע גאוגרפי כמו מדינות, אזורים, יישובים; וחישובים כמו חישוב מרחקים.
geometry - ייצוג סטנדרטי של נקודות, קווים ושטחים במישור; ויחסים ביניהם.
hierarchid - ייצוג סטנדרטי של מידע היררכי כמו עצי מוצר או יחסי כפיפות בין עובדים.
Views מציינים בדרך כלל פקודות שליפה שנשמרות ללא הנתונים (שנשמרים כאמור בטבלאות).
הדבר מאפשר ליצור שליפות מורכבות או סטנדרטיות, לשמור אותן בתור View, ולהשתמש ב-View ללא צורך לכתוב בכל פעם מחדש אותה שליפה ולתחזק את כל הקודים בהן היא מופיעה.
בנוסף, זה כלי חשוב למתן הרשאות צפייה סלקטיביות בנתונים (אם רוצים לאפשר למשתמשים מסוימים לצפות רק בחלק מהשורות או העמודות של הטבלאות).
פרוצדורות הן סקריפטים של פקודות TSQL בדרך כלל שניתן להפעיל אותן עם פרמטרים שונים.
למשל, פרוצדורה שמקבלת כפרמטר שנה, ומעדכנת את טבלת סיכום המכירות בסך כל המכירות של כל סוכן בשנה המדוברת, על פי הפירוט בטבלת המכירות של הסוכנים.
פונקציות הן אובייקט המשלב יכולות מסוימות של ה-Views עם יכולות אחרות של הפרוצדורות.
בדומה ל-Views הן נועדו לשלוף נתונים או לבצע חישובים, ובכל מקרה להחזיר תוצאה כלשהי למשתמש או לתוכנית שהפעילה אותן.
בדומה לפרוצדורות הן כוללות קוד TSQL בדרך כלל וניתן להפעיל אותן עם פרמטרים.
הפונקציות מחזירות ערך בודד או סט של ערכים.
טרנזקציה היא אוסף של פקודות שמתבצעות בשלמותן או אינן מתבצעות כלל, אך בשום מקרה אינן מתבצעות חלקית.
ל-SQL Server יש יכולת מוגבלת של קינון טרנזקציות.
האופטימייזר הוא רכיב התוכנה ש"מחליט" כיצד כל פקודה תתבצע כך שהביצוע יהיה הכי יעיל, או לפחות מספיק יעיל (כלומר, יעיל מספיק שלא יהיה טעם לחפש פתרון יעיל יותר מחשש שהחיפוש "יעלה" יותר מהרווח הצפוי בביצוע).
SQL היא שפה דקלרטיבית בה המשתמש מצהיר מה הוא רוצה לשלוף או לעדכן אך פטור מלציין איך, ולכן יש משקל רב לאופטימייזר שעל פי הסטטיסטיקות שהמערכת מחזיקה על הנתונים בטבלאות, האינדקסים וכללי החלטה שונים שקודדו במערכת בוחר בדרך הביצוע המתאימה.
כדי להתחבר לשרת יש צורך ב-Login (משתמש ברמת השרת).
כשאבטחת השרת מוגדרת כ-Windows Authentication בו השרת משתלב בהגדרות של ה-Domain, אזי ה-Logins מוגדרים ב-Active Directory.
משמעות הדברים היא שבמקרה הראשון יש להזדהות באמצעות שם וסיסמה או באופן אחר (ביומטרי למשל) עם ההתחברות מהמחשב לרשת, ולאחר מכן ניתן להתחבר ל-SQL Server ללא צורך בהזדהות נוספת מכיוון שאותו Login משמש בשתי הסביבות.
במקרה השני יש צורך בהזדהות בכל התחברות ל-SQL Server.
ברמת הדטבייס המשתמש מזוהה עם User המקושר ל-Login שהוא ברמת השרת, וההרשאות ל-User מגדירות באופן ספציפי את ההרשאות ברמת הדטבייס בנוסף למה שהוגדר כבר ברמת השרת.
לשם מתן הרשאות ניתן להשתמש ברשימה של Server Roles (ברמת השרת) ו-Database Roles (ברמת הדטבייס) שכל אחד מהם כולל שורה של הרשאות טיפוסיות לתפקיד מסוים, ושיוך Login ל-Server Role או User ל-Database Role יעניק לו את ההרשאות האלו.
לכך ניתן להוסיף הרשאות ספציפיות וכן ליצור Database Roles חדשים בכל דטבייס בנפרד (לא ניתן ליצור Server Roles).
ההרשאות ברמת השרת מתייחסות ליכולת ליצור דטבייסים חדשים, להשתמש בג'ובים, לגבות ולשחזר, לשנות הגדרות של השרת ועוד.
הרשאות ברמת הדטבייס מאפשרות לשלוף או לשנות נתונים בטבלאות, ליצור אובייקטים כדוגמת פרוצדורות וטבלאות, להשתמש באובייקטים וכו'.
באופן כללי ניתן לתת הרשאות (Grant), לשלול הרשאות קיימות (Revoke), ולמנוע במפורש הרשאות – בין אם יש (במישרין ובעקיפין) ובין אם אין (Deny).
בנוסף ליכולות היסודיות של תוכנה לניהול מסדי נתונים רלציוניים כמו יצירת טבלאות, הגדרת יחסים ביניהן, ניהול טרנזקציות, יצירת אינדקסים וכיוצא בזה; SQL Server כולל שורה הולכת וגדלה של תוכניות שירות; כאשר במקביל קיימים כלי צד שלישי שמחליפים ומשלימים את הקיים.
בנוסף לכלי גיבוי חלופיים ברמת מערכת ההפעלה (כלומר- מגבים את קובצי הדטבייסים) יש כלי גיבוי מובנה שמאפשר גיבוי מלא או גיבוי "דלתא", בהתאם ל-Recovery Model שהוגדר לדטבייס; ושחזור בהתאם – מלא או לנקודת זמן מסוימת.
בנוסף לגיבוי מלא של דטבייס ניתן לגבות חלק מהאובייקטים (עם או בלי הנתונים) על ידי יצירת סקריפט שלהם.
החל מגרסת 2008 ניתן לכווץ את קובצי הגיבוי.
החל מגרסת 2008 התווספה אופציית הכיווץ שמאפשרת לכווץ את גודלם הפיזי של טבלאות ואינדקסים, וכך לחסוך בשטח דיסק ובפעולות IO, במחיר של גידול בעומס על ה-CPU (המעבד של השרת).
בנוסף, ניתן אף לכווץ את קובצי הגיבוי.
שכפול, זמינות גבוהה והתאוששות מתקלות
מספר כלים מאפשרים ליצור עותקים של דטבייסים, לשפר את הזמינות (High Availability) וההתאוששות מתקלות (Data Recovery), בנוסף לגיבוי הנ"ל שנחשב לאיטי (זמן שחזור הגיבויים).
העותקים הנוצרים באמצעות הכלים שלהלן יכולים לשמש הן כגיבוי זמין במקרה של תקלה במערכת, הן לעבודה במערכות משנה המנותקות מהמערכת הראשית, והן לחלוקת עומסים כך שהעדכון יתבצע בדטבייס האמיתי והשליפות לצורכי דוחות ותחקור מההעתקים.
ה-Agent הוא ה-Service שמאפשר לתזמן משימות, והוא (ה-Service) אחראי להריץ אותן באופן עצמאי.
לרוב הוא זה שיטפל בהרצת תוכניות תחזוקה תקופתיות, פעולות ETL כבדות, ביצוע גיבויים וכו'.
לצורך שיפור ביצועי המערכת יש צורך לתחזק את הסטטיסטיקות המשמשות את האופטימייזר, ארגון הקבצים הפיזיים וכו'; ולשם כך יש שורת כלים ייעודיים, והם מופעלים בדרך כלל אופן תקופתי על ידי ג'וב, ובמתואם עם פעולות ETL וגיבוי.
כלי זה שהתווסף בגרסת 2005 מאפשר לעבוד באופן אסינכרוני: בראש ובראשונה לשם העברת הודעות בין יישומים שונים הרצים בו זמנית, אך גם לשם הפעלה א-סינכרונית של פרוצדורות בשיטת "שגר ושכח" – מופעלת פרוצדורה ב-Session נפרד, וזו שהפעילה אותה ממשיכה הלאה באופן בלתי תלוי במועד סיומה ובהצלחתה.
ל-SQL Server יש יכולת לשלוח מיילים מתוך הקוד.
אמצעי זה משמש בעיקר למשלוח התראות תחזוקה (נניח- אם ה-CPU עולה מעל רמה מסוימת), דיווחים על סיום פעולות – כולל סטטוס הצלחה, ועוד.
כלי מובנה המאפשר ליצור אינדקס על עמודות טקסט כך שניתן יהיה לבצע חיפושים מורכבים ומשמעותיים תלויי שפה.
למשל- אנחנו מחפשים היכן מופיע הצבע "לבן" בהטיות שונות (לבנים, הלבנה וכו') אך לא מעוניינים לקבל תוצאות כמו לבני (פוליטיקאית ישראלית), לבן (אחי רבקה) וכו'.
התמיכה שלו באנגלית נחשבת לטובה, אך בעברית הוא מוגבל יחסית.
בנוסף לאלו ניתן להשתמש בטריגרים משני סוגים כדי לעקוב אחר פעילות ושינויים: DML Triggers שמוגדרים על טבלאות ו-Views ומופעילם בעקבות פעולות עדכון, הוספה ומחיקה של שורות; ו-DDL Triggers שמופעלים בעקבות שינויים באובייקטים עצמם – ברמת הדטבייס או השרת.
החל מגרסת 2005 ניתן לשלב ב-SQL Server פרוצדורות, פונקציות ואגרגציות הכתובות ב-CLR, בקלות רבה יחסית.
יש לכתוב קוד מתאים באחד מכלי הפיתוח של .NET, ליצור DLL מתאים, ואותו לשלב במערכת.
היתרון של טכנולוגיה זו טמון בעיקר בהתמודדות עם בעיות שאינן בעיות מובהקות של מסדי נתונים (כמו שליפה ועדכון שורות וסטים), וכוללות חישובים מורכבים ועיבוד מחרוזות; ואז הביצועים אמורים להיות משופרים לאין ערוך.
התקנה טיפוסית של SQL Server כוללת חבילה של כלי BI:
כלי ETL שמאפשר שליפת מידע ממקורות שונים (לאו דווקא SQL Server), עיבודם, וטעינתם (בדרך כלל ל-DWH - Data Warehouse אך לא בהכרח).
כלי ליצירת מסד נתונים רב ממדי (לא רלציוני) שניתן לתחקר אותו באמצעות שליפה של חיתוכים של המידע ברמות סיכום שונות, הסתעפות (drill down) מסיכום לפירוט שלו, מתן הרשאות צפייה ברמת השורה, ושימוש ב-MDX (שפת שאילתות בדומה ל-SQL המותאמת למסד נתונים רב ממדי).
המידע בקוביות ה-OLAP מגיע בדרך כלל ממחסן הנתונים של מערכת המידע.
את כל הפעולות הללו ניתן בסופו של דבר לבצע כך או אחרת גם במסד נתונים רלציוני, אולם מסד הנתונים הרב ממדי נועד לשם כך, היכולות הללו מובנות בו, והביצועים שלו כתוצאה מכך טובים יותר.
כלי ליצירה ועיצוב של דוחות, מתן הרשאות צפייה בהם, והפצתם.
הצפייה בהם נעשית באמצעות דפדפן כדוגמת אינטרנט אקספלורר, אך ניתן לייצא אותו לאקסל, קובצי PDF ועוד.
המידע המוצג בדוחות נשלף בדרך כלל מה-DWH או מה-OLAP.
Microsoft Math Solver (לשעבר: Microsoft Math, Microsoft Mathematics) היא תוכנה בפיתוחה של מיקרוסופט שמאפשרת למשתמשיה לפתור בעיות מתמטיות.
החל מינואר 2011 היא זמינה להורדה חינם.
ממשק המשתמש של התוכנה מיועד בעיקר לשימוש תלמידים וסטודנטים ככלי לימוד.
התוכנה מבצעת פעולות מתמטיות כגון שרטוט גרפים, פתרון אינטגרלים, גזירת פונקציות, מניפולציות על מטריצות ווקטורים, גאומטריה אנליטית, פתרון משוואות ממעלות שונות והמרת מידות.
ככלי עזר לתלמידים, התוכנה מסוגלת גם לספק הסברים על כל שלב בפתירת התרגילים עצמם.
בנובמבר 2019 האפליקציה שוחררה להורדה חינמית בחנות הapp store של אפל, ומדצמבר 2019 היא זמינה להורדה גם בחנות הגוגל פליי.
Microsoft Silverlight הוא תשתית טכנולוגית מבית מיקרוסופט ליצירת יישומי רשת עשירים (RIA) המיועדים להפעלה בדפדפן, בעלי סממנים ותכונות הדומים לפלאש של אדובי.
על מנת להציג תוכן של סילברלייט יש להוריד ולהתקין תוסף.
סביבת הריצה של סילברלייט זמינה כתוסף לדפדפני האינטרנט הפופולריים הפועלים תחת מערכות ההפעלה חלונות, MacOS ולינוקס.
גרסאות מוקדמות של סילברלייט התמקדו בעיקר בטכנולוגיות הזרמת מדיה, כאשר הגרסאות החדשות תומכות גם במולטימדיה, גרפיקה ואנימציה.
סילברלייט מספק למפתחים תמיכה בשפות תכנות וכלי פיתוח תואמי CLI של מיקרוסופט, תמיכה בריבוי דפדפנים, ובמערכות ההפעלה לטלפונים סלולריים Windows Mobile, Windows Phone וסימביאן.
החל מהשקתו בספטמבר 2007 ועד למאי 2012 פורסמו חמש גרסאות.
סילברלייט נחשב כספק שירותים עצמאי "במצב משמר" כמו Windows Presentation Foundation, שפירושו הוא בניגוד לממשקי תכנות אחרים ספריית התוכנה מנהלת את מצב היישום ואחראית לעדכון התצוגה כאשר מצב היישום משתנה בעקבות אירועים כמו לחיצות עכבר, פקודות משתמש וכדומה.
הוא משלב יכולות מולטימדיה, גרפיקה וקטורית, אנימציה ואינטראקטיביות, ארוזים בסביבת זמן ריצה יחידה ועצמאית.
אפליקציות סילברלייט ניתנות לתכנות בתשתית .NET החל מגרסה 2 בסביבת הפיתוח ויז'ואל סטודיו.
ממשק המשתמש מוגדר באמצעות שפת תגיות XAML.
ניתן ליצור באמצעותו גאדג'טים עבור Windows 7.
מעבד הוידאו של סילברלייט תומך בתקן וידאו H.264 ובתקן שמע AAC בפורמטים: WMV לווידאו, WMA לשמע, ו-MP3 למדיה על גבי כל הדפדפנים הנתמכים, מבלי צורך בהתקנת תוספים כמו Windows Media Player או בספריות נלוות.
סילברלייט שימש לצפייה ישירה במספר אירועים חשובים, כמו הכיסוי התקשורתי של רשת NBC למשחקי האולימפיאדה ב-2008 בבייג'ינג, אולימפיאדת החורף 2010 בוונקובר ואסיפות שתי המפלגות הגדולות בארצות הברית בבחירות 2008. כמו כן, משמש את נטפליקס במתן שירותי וידאו לצפייה ישירה.
ב-2013 הודיעה מיקרוסופט שלא תפתח עוד את תשתית סילברלייט ותספק רק תמיכה ותיקוני באגים עד שנת 2021. מאז החלה דעיכה בשימוש בה.
בספטמבר 2015 הוכרז כי התמיכה בסילברלייט בדפדפן כרום תופסק.
Middle East Broadcasting Center (בעברית: מרכז השידורים של המזרח התיכון; בערבית: مركز تلفزيون الشرق الأوسط; ובראשי תיבות באנגלית: MBC), הוא תאגיד סעודי המשדר שידורי לוויין חופשיים בשפה הערבית.
הרשת החלה את שידוריה ב-18 בספטמבר 1991 בשם "Middle East Broadcasting Corporation", ובתחילה היה מרכזה בלונדון.
משנת 2002 עבר מרכז הרשת ל"עיר המדיה של דובאי", אזור חופשי ממס בנסיכות דובאי שבאיחוד האמירויות.
התחנה משדרת דרך הלוויינים ניילסט 101/102/103 וערבסט.
במהלך שנות קיומה צברה התחנה פופולריות רבה, והפכה לכלי תקשורת מוביל בעולם הערבי.
קהל צופי התחנה מוערך ב-150 מיליון דוברי ערבית בעולם כולו.
על מנת לשמור על ההובלה בשוק התקשורת הצפוף במזרח התיכון, מציעה התחנה מערך של שידורים, הפונה הן אל הטעם הפאן-ערבי, והן למגוון של תרבויות, טעמים ודרישות מקומיות.
צוות התחנה מונה כאלף עובדים בעולם כולו.
עם תחילת השידורים, בשנת 1991, היה ערוץ MBC ערוץ הטלוויזיה הלווייני היחיד בבעלות פרטית, ששידר שידורים מסביב לשעון.
בשנת 1994 החל התאגיד לשדר גם שידורי רדיו בשנת 2002 עבר מרכז שידורי התחנה לדובאי והחל להשיק ערוצים חדשים הפונים לקהל יעד ספציפי.
ב-3 במרץ 2003, במהלך מלחמת המפרץ השנייה ובסמוך לכיבושה של בגדאד על ידי כוחות ארצות הברית, החל התאגיד בשידור ערוץ אל ערביה, ערוץ חדשות המשדר תוכן עצמאי.
במקביל הורחבו גם שידורי הרדיו של התאגיד, בתחנות נוספות הפונות אל קהל צעיר.
החל משנת 2018 החברה מפעילה שירות הזרמת מדיה "Shahid".
התחנה פופולרית מאוד גם בקרב ערביי ישראל הקולטים את התחנה לרוב באמצעות צלחת לוויין פרטית, אך גם באמצעות חברות HOT ו-yes.
סקר שנערך בשנת 2008 מצא כי בערוץ צופים כ-37% ממשקי הבית הערבים בישראל, כאשר בערוצים דוברי העברית צופים בין 13 ל-18 אחוזים.
נמצא כי 74% ממשקי הבית הערבים בישראל מחזיקים בצלחת לוויין המאפשרת קליטת הערוץ בחינם.
ד"ר אמל ג'מאל מצא כי נתוני הצפייה בערוץ מוסברים בשל היותו "שמרני יחסית, ומשקף תפיסת עולם צנועה".
הרשת מודעת לכוחה במגזר הערבי בישראל, ואף הביעה נכונות להשתתף במכרז להפעלת ערוץ ייעודי ערבי מסחרי שמפרסמת המועצה לשידורי כבלים ולוויין.
בחודש דצמבר בשנת 2020 חברת הוט סגרה את הערוץ.
התחנה משדרת במגוון ערוצים, שרובם משודרים בשיטת "free-to-Air".
MBC2 - הערוץ מחשיב את עצמו כערוץ הראשון ששידר להיטי קולנוע ללא הפסקה בשיטת "free-to-air", חלקם סרטים חדשים, וחלקם שידורים חוזרים.
הערוץ משדר את הסרטים עם הפסקול האנגלי המקורי, ועם כתוביות בערבית.
שידורי הערוץ זכו לצפייה גם מחוץ לעולם הערבי, בין היתר בקרב חיילי ארצות הברית המוצבים במזרח התיכון.
MBC4 - המדובר בערוץ סדרות, שהחל שידוריו בשנת 2005, המשדר סדרות כסופר נני, רייצ'ל ריי ותוכניות קומדיה ודרמה אמריקניות הנרכשות מערוצי ABC ו-CBS.
כן משדר הערוץ מגוון של אופרות סבון, הן באנגלית, כגון ימי חיינו, והן תוכניות כגון אופרת הסבון הטורקית "נור" (نور), המשודרת כשהיא מדובבת לערבית בניב סורי.
MBC Action - ערוץ שהחל שידוריו בשנת 2007, המראה סרטים וסדרות מסוג "סרטי פעולה".
שידורי הערוץ מלווים בדרך כלל בכתוביות, וכוללים סדרות אמריקניות מסוג אבודים, נמלטים 24, וכיוצא בזה, במשך 24 שעות ברציפות.
MBC Persia - ערוץ דומה לערוץ 2 MBC המשדר סרטים דוברי אנגלית, אך עם כתוביות בפרסית.
הערוץ התחיל לשדר בשנת 2008.
MBC Persia (אתר לא רשמי)
Windows 9x היא משפחה של מערכות הפעלה מבית מיקרוסופט הכוללת את Windows 95, Windows 98 ו-Windows ME.
משפחה זו מבוססת על ליבה מונוליטית מעורבת התומכת בתוכנות 16/32 ביט.
משפחת 9x שלטה בשוק מערכות ההפעלה במשך זמן רב, מיקרוסופט הפסיקה את התמיכה הרשמית ב-Windows 95 בדצמבר 2001 ובשתי המערכות הנוספות ביולי 2006.
מערכת ההפעלה הראשונה במשפחה זו, Windows 95, יצאה ב-24 באוגוסט 1995 והחליפה את Windows 3.1 ששלטה בשוק.
המערכת שווקה לראשונה עם דפדפן האינטרנט אינטרנט אקספלורר, חינם ללא תוספת מחיר, וכברירת מחדל של מערכת ההפעלה.
מהלך זה למעשה חיסל את דפדפן האינטרנט המתחרה נטסקייפ.
בדצמבר 1997, שופט מחוזי מניו־יורק, פרסם החלטה המחייבת את מיקרוסופט למכור ליצרני מחשבים גרסה של "חלונות 95'", שאינה כוללת את דפדפן האינטרנט שלה.
זאת, כדי לא לפגוע ביכולת התחרות של המתחרה, נטסקייפ.
אך בשלב זה כבר הפך האקספלורר למוביל השוק.
ב־25 ביוני 1998 היא הוחלפה על ידי Windows 98. גרסה בעברית הושקה בנובמבר 1998 וגרסה בערבית הושקה בישראל חודש אחר כך.
השקת הגרסה התעכבה מספר חודשים לאחר שהוחלט להרחיב את מערכת ההפעלה הארגונית Windows NT לקו מוצרים לשימוש כללי של מערכת ההפעלה עבור כל המחשבים האישיים במקום משפחת "Microsoft Windows 9x", והיה צורך לבנות עבורה מסלול מיזוג עם מערכת Windows NT.
בנוסף הוגשה תביעה על ידי משרד המשפטים האמריקני ו־18 מדינות בארצות הברית נגד מיקרוסופט על ניצול לרעה של כוחה המונופוליסטי וניתן צו מניעה זמני על ההפצה.
Windows 98 הוחלפה על ידי Windows ME ב־14 בספטמבר 2000. גרסה זו נקראה תחילה "Windows Millennium".
באוקטובר 2001 הושקה Windows XP, מערכת ההפעלה שמזגה בין מערכת ההפעלה הארגונית Windows 2000 למשפחת מערכות ה־"Microsoft Windows 9x".
מערכת נוספת שהייתה בפיתוח בשם Neptune לא הושקה לבסוף.
Windows 95 הייתה מערכת ההפעלה הראשונה שכללה את שורת המשימות, תפריט ההתחלה ומנהל הקבצים Explorer.
לעומת זאת, ב-Windows 8.1 חזר כפתור ההתחל למקומו לאחר מחאת משתמשים אם כי הוא עדיין מפנה למסך המטרו וב־Windows 10 תפריט ההתחלה חזר.
מערכת הקבצים כללה תמיכה בשמות קבצים ארוכים ובריבוי משימות באמצעות הפקעת מעבד.
בעוד הגרסאות הקודמות של Windows היו ממשקים גרפיים הרצים על פלטפורמת DOS, גרסת Windows 95 הכילה את כל הרכיבים הדרושים להרצת המערכת.
לצורך אתחול המחשב נעשה שימוש ב־DOS – בזמן העלייה טען המחשב את MS-DOS כדי להריץ את הקבצים Config.sys, COMMAND.COM ו-AUTOEXEC.BAT.
בסוף תהליך האתחול הורץ הקובץ Win.com כדי להריץ את מנהל הסביבה הווירטואלית לצורך הרצת הקבצים SYSTEM.INI וטעינת מנהל ההתקנים והחלפת שיטת ניהול הזיכרון למצב מוגן.
במצב זה ייבאו מנהלי ההתקנים הווירטואליים את מצב המערכת מ־DOS, המירו אותו לתצורת 32 סיביות וכיבו אותו.
ב־Windows ME בוטל השימוש בקובץ Win.com ומנהל ההתקנים הווירטואלי נטען באמצעות (VMM32.VXD) IO.SYS.
הליבה – ליבת Windows 95 הייתה מורכבת ממנהל הסביבה הווירטואלית (VMM), מנהל הקבצים (IFSHLP) ומנהל התצורה (Configuration Manager).
ב-Windows 98 התווסף מנהל ההתקנים הווירטואליים החדש (NTKERN).
מרחב המשתמש – מרחב המשתמש היה מורכב מתת־מערכת ה־16 סיביות (Win16) ותת־מערכת ה־32 סיביות (Win32) אשר היו אחראים על הרצת תוכניות 16 סיביות ו-32 סיביות וממשק MS-DOS אשר היה אחראי על הטעינה ותמיכה לאחור בתוכניות התואמות ל־MS-DOS.
גרסאות Windows 9x תמכו בשימוש במרחב כתובות זיכרון בגודל בתים כאשר מחציתם שמורים למרחב המשתמש והמחצית השנייה שמורה לליבה ומנהלי ההתקנים.
מערכת הקבצים התבססה על FAT16, המערכת אפשרה שימוש ב־Vfat כך שתוכניות תואמות Windows 95 ותוכניות DOS הרצות מתוך מערכת ההפעלה יכלו להשתמש בשמות קבצים הכוללים עד 256 תווים.
במהלך שדרוג המחשב תוכנת ההתקנה הייתה מזהה תוכניות העשויות לפגוע בקבצים אלו ומונעת את השימוש בהן.
כאשר המשתמש היה מעלה את המחשב בתצורת DOS הייתה נמנעת ממנו גישה ישירה לדיסק.
תת־מערכת הרצת תוכניות ה־32 סיביות נקראה Virtual Machine Manager (VMM) והייתה חלק מהליבה.
תפקידה היה ליצור, להריץ, ולפקח על יצירת המכונות הווירטואליות המריצות את התוכניות.
VMM סיפקה ממשק לניהול זיכרון, תהליכים ופסיקות.
VMM ומנהל ההתקנים הווירטואליים חלקו מרחב כתובות יחיד בעל מבנה שטוח ופעלו בו ברמת הרשאות 0 (נקרא גם Ring 0).
VMM אפשר ריבוי תהליכונים באמצעות הפקעת מעבד ולכן מסוגל להריץ מספר תוכניות החולקות מעבד בחלוקת זמן.
מנהלי ההתקנים הווירטואליים אפשרו למערכת ההפעלה לגשת ישירות למשאבי חומרה ולספק ממשק עבודה ברמה נמוכה.
מנהל ההתקנים (Msgsrv32) אפשר לטעון מנהלי התקנים וירטואליים בזמן אתחול המערכת וסיפק את הממשק לתקשורת עם מנהלי ההתקנים.
בנוסף, מנהל ההתקנים היה אחראי על ביצוע מספר פעולות רקע כטעינת המעטפת.
לצורך תמיכה בתוכנות 16 סיביות שעבדו באופן ישיר מול התקני חומרה סיפקה Windows 95 אפשרות לגשת לממשק הישן.
כאשר המערכת זיהתה שתוכנה הפעילה את פסיקה 21h לצורך גישה ישירה ל־DOS היא הייתה בודקת את סוג הפעולה וטוענת במידת הצורך את IFSMGR.SYS אשר היה מריץ את התוכנית בתצורת 16 סיביות ומחליף את צורת העבודה חזרה ל־32 סיביות כדי שהמערכת תוכל להמשיך לעבוד.
בניגוד לגרסאות קודמות של Windows שטענו הגדרות באמצעות קובצי האתחול AUTOEXEC.BAT, Config.sys או קובצי הגדרות מסוג ini, השתמשו מערכות ההפעלה ממשפחת 9x בקובצי Registry כדי לאחסן הגדרות.
גרסאות 95 ו־98 השתמשו בשני קובצי Registry שנקראו User.dat ו־System.dat, בחלונות ME התווסף הקובץ Classes.dat.
בקבצים אלה נשמרו הגדרות המשתמש, הגדרות התצורה והגדרות חומרה שונות.
המערכות המשיכו לתמוך בקובצי ini עד ליציאת Windows XP ואילך, שם ההגדרות נשמרות כקובצי hive (קבצים ללא סיומת, תחת השמות SYSTEM, SOFTWARE, SECURITY ועוד).
Microsoft Security Essentials (שם קוד: Morro) היא תוכנת אנטי-וירוס חינמית שפותחה על ידי חברת מיקרוסופט והושקה ב-2009. התוכנה נועדה להגן נגד וירוסים, רוגלה, Rootkit, תולעים וסוסים טרויאנים, ורצה על מערכות ההפעלה Windows XP (התמיכה ב-Windows XP נפסקה באפריל 2014 ומאז אין עדכונים לגרסה זו), Vista ו-Windows 7.
פיתוח התוכנה התבצע החל בסוף 2008 במרכז המחקר ופיתוח של מיקרוסופט בישראל על ידי צוות בראשות אריאל כץ ועשרות מפתחים נוספים.
התהליך והקצאת המשאבים לוו על ידי ריי אוזי, ארכיטקט התוכנה הראשי של החברה.
במבחני שנת 2018 של AV-Comparatives קיבלה התוכנה ציונים ממוצעים, ובתחום הספציפי של זיהויים שגויים (הכרזה על קובץ נקי כנגוע) ציון נמוך.
כמו בתחומים אחרים (בהם דפדפן, איחוי דיסקים, שירותים הכלולים בחבילת Windows Live) הצטרפה חברת מיקרוסופט לנושא האנטי-וירוס הרבה אחרי שגופים אחרים כבר פעלו בתחום.
התוכנה הראשונה שהוציאה מיקרוסופט הייתה Windows Live OneCare שיצאה לשוק ב-31 במרץ 2006, בחבילת Windows Live שהציעה מיקרוסופט.
השירותים שהתוכנה הציעה למשתמש הביתי היו: סריקות אנטי-וירוס סדירות, פיקוח קבוע של חומת אש, הגנה מסוימת מפני תוכנות ריגול, גיבוי ושחזור של קבצים, מנגנון עדכון.
עבור השימוש בתוכנה מעבר ל-30 או 90 ימי ניסיון (תלוי בסוג ההרשאה) נדרש תשלום.
התוכנה לא הצליחה להשיג נתח משמעותי בשוק תוכנות האנטי-וירוס והועלו נגדה טענות אמינות.
בנוסף הוציאה מיקרוסופט ב-24 באוקטובר 2006 תוכנת אנטי רוגלה חינמית בשם Windows Defender, המסייעת להגן על המחשב מפני חלונות קופצים ותוכנות ריגול.
ליבת התוכנה היא גרסה משופרת של האנטי וירוס הקודם שהשיקה מיקרוסופט, ה-"OneCare".
התוכנה נחשבת לבעלת פונקציות מעטות אך בסיסיות, והממשק וצורת פעולתו דומים ל-Windows Defender.
המגזין "PC-WORLD", שבדק את התוכנה, מצא שבניגוד לתוכנות מסוימות אחרות, היא זיהתה את כל היישומים מתוך רשימה של 3,194 וירוסים, בוטים, תולעים ועוד מזיקים הנמצאים ב-AV-TEST, והצליחה גם לזהות את הקבצים הנקיים כראויים.
לעומת זאת כתב קומפיוטרוורלד אריק לרקין שבחן את המוצר ציין כי "יכולתו לחסום נוזקות אינה טובה במיוחד, אך גם אינה רעה במיוחד".
בפורומים העוסקים בנושא, כולל קבוצות הדיון של מיקרוסופט עצמה, נמסר על תלונות של מספר משתמשים על תקלות שונות שנגרמו כתוצאה מהתקנת התוכנה.
אחת התלונות החוזרות היא שהתקנה אחרי הורדה מ-Windows Update לא שואלת האם כבר מותקן אנטי-וירוס במחשב ואחרי ההתקנה נוצר קונפליקט בין האנטי וירוס הישן לזה של מיקרוסופט, זאת בניגוד להמלצת מיקרוסופט להסיר את האנטי וירוס הקיים לפני התקנת התוכנה.
ביולי 2009 הושקה גרסת בטא של התוכנה בארצות הברית, סין, ישראל וברזיל, וכל 75,000 ההורדות שהקצבו לגרסה זאת אזלו תוך כיממה.
ב-28 בספטמבר 2009 הודיעה מיקרוסופט כי ניתן להוריד את התוכנה בחינם (אחרי תהליך אימות חוקיות (genuine) של מערכת ההפעלה)
מיקרוסופט הודיעה שעל אף שהתוכנה חינמית היא לא תשלב אותה במערכת ההפעלה חלונות 7 שיצאה באוקטובר 2009. כמו כן הודיעה החברה שהתוכנה לא נועדה להתחרות בחברות הגדולות בתחום, אלא להוות, עבור המשתמש הביתי הרגיל, העושה שימוש בתוכנת חלונות, תחליף מוצלח לתוכנות האנטי וירוס החינמיות, כדוגמת avg antivir, avast!
Microsoft Surface היא סדרה של מחשבים שמעוצבים ומשווקים על ידי חברת מיקרוסופט.
סטיב באלמר, מנכ"ל החברה, הכריז על המוצר הראשון בסדרה באירוע בלוס אנג'לס, ב-18 ביוני 2012.
מיקרוסופט הוציאה ארבע גרסאות של המחשבים המרכזיים בסדרה המופצים תחת השם Surface Pro, כשבשנת 2015 הוכרז ה-Surface pro 4 (מסך 12.3 אינץ') ובהמשך Surface Pro (2017).
כמו כן, בשנת 2015, הכריזה והחלה להפיץ אף את ה-Surface Book, המחשב הנייד הראשון שיצא תחת ידיה של מיקרוסופט.
זהו מחשב נייד דו-שימושי, שכן ניתן לנתק את המסך ולהשתמש בו כמחשב לוח לכל דבר ועניין (זולת פרק זמן השימוש הקצר יחסית).
למחשב נייד זה אף מצורף עט אלקטרוני.
מארז ה-Surface עשוי מתרכובת מגנזיום, המאפשרת לו לשקול 680 גרם.
למחשב יש יציאת USB ויציאה לכרטיס זיכרון Micro SDXD.
למחשב יש שתי מצלמות: קדמית ואחורית.
ה-kickstand הוא מעמד לטאבלט זה, המחובר אליו בגבו (Built-in).
הוא מאפשר זווית עבודה נוחה בלי שיהיה צורך להחזיק בו, כמו מחשב נייד סטנדרטי.
כאשר אין בו שימוש, ניתן לקפל אותו והוא כמעט לא מורגש.
לאורך המסך נמצא פס מגנטי שמאפשר חיבור של אביזרים שמציעה מיקרוסופט בתשלום נוסף - מקלדות דקות, שניתן לקפל על המסך כך שיגנו עליו.
הן כוללות משטח נגיעה המשמש כעכבר (מובן שאפשר גם להשתמש במסך המגע).
Touch Cover - מקלדת עם מקשים הרגישים לעוצמת הלחיצה.
Type Cover - מקלדת פיזית בעלת מקשים רגילים, אך עבה יותר - 6 מ"מ.
בשתי המקלדות ישנו גירוסקופ וחיישן תנועה.
לפי המידע מהם, המקלדת יכולה לנעול את עצמה אוטומטית, ולהימנע מהקלדות לא מכוונות.
בגרסת ה-Pro (עם Windows 8) ישנה מערכת אוורור חדשנית, שמאפשרת לאוויר להיפלט מהצדדים, כך שלא תהיה בעיה להחזיק אותו עקב חימום יתר.
באירוע של מיקרוסופט הוכרז כי חיבור 5-הפינים של המחשב מגנטי.
לשתי הגרסאות של הטאבלט ישנו מסך בגודל 10.6 אינץ', ביחס של 16:9. שניהם משתמשים בטכנולוגיית ClearType של מיקרוסופט, שתפקידה להפוך טקסט כתוב לברור יותר.
המסך יכול להתאים את עוצמת בהירותו לסביבתו אוטומטית.
קליפ ווידאו לסינגל יצא לאור ב-25 בפברואר 2014, כטיזר לאלבום האולפן השישי, שאז עוד לא הוכרזה יציאתו.
תקליט 7" של Midnight יצא לאור בידי פרלופון (Parlophone) ביום חנויות התקליטים 2014. הסינגל, שמוצג בצדו האחד של התקליט, יצא לאור ב-17 באפריל, ונהפך לסינגל השני שיצא לאור על ידי הלהקה כדי לקדם את האלבום Ghost Stories.
Microsoft Small Basic היא שפת תכנות מבוססת אובייקטים מבית מיקרוסופט.
השפה הותאמה במיוחד לילדים ולמתחילים בתחום תכנות המחשבים.
סביבת הפיתוח המתאימה לשפת התכנות היא Small Basic, הניתנת להורדה באתר הרשמי של שפת התכנות.
פורמט הקובץ המתאים הוא "SB.*".
לשפה יש תחביר (Syntax) בעל חוקיות קבועה: בהתחלה, אובייקט, נקודה, מאפיין ומשתנה.
כללים אילו מתבטאים בתבנית הזו: לשפה יש, מלבד האובייקטים, גם:
שגרות המוגדרות באמצעות המילה השמורה "Sub",
כל משפט שאינו אובייקט או משתנה צריך להיגמר ב-End ושם הפעולה.
כך שלולאת For תיגמר ב-Endfor, ושגרה תיגמר ב-EndSub.
בשפה קיים דגש גדול מאוד על אותיות רישיות ואותיות קטנות, למרות שאין זה הכרחי.
יצירת משתנה תתבצע באמצעות הכרזה על שמו והשמת הערך.
בשפה לא קיימים סוגי משתנים, כך שמחרוזת (String) תוכל להכיל מספר, ומספר יוכל להיות מאוחד עם מחרוזת וכו'.
בשפה קיימים מערכים, וזיהוי אינדקסים מתבצע באמצעות סוגריים מרובעים.
TextWindow- מאפשר לשים טקסט בחלון.
Clock- משתמש עם שעון המערכת.
Turtle- אובייקט זה מאפשר לצייר סמלים בחלון בעזרת צב.
GraphicsWindow- זהו חלון גרפי בו המתכנת יכול לצייר צורות על החלון.
flickr- משתמש בשירות התמונות flickr.
מילה שמורה המשמשת לפתיחת משפט תנאי.
And: אופרטור המשמש בתוך משפטי תנאי ולולאות while.
משמש להוספת אפשרויות נוספות למשפט תנאי.
Or: אופרטור הדומה ל-and אך משמש להגדרת תנאי שאינו חייב להתבצע יחד עם התנאי השני.
Then: הפקודה "אז" משמשת לסימון התחלת פסקת הפעולות שיתבצעו אחרי משפט תנאי.
EndIf: סוגרת את פסקת התנאים הפתוחה.
בניגוד ל-ElseIf, פסקת else אינה תלוית הגדרה של המתכנת, אלא מגדירה מה יבוצע אם התוצאה תהיה הפוכה מאחת האפשרויות.
DrawRectangle: ציור מלבן על החלון.
DrawEllipse: ציור אובל (אליפסה) על החלון.
Height: מחזיר/משנה את גובהו של החלון.
Width: מחזיר/משנה את רוחבו של החלון.
Left: מגדיר את קואורדינטת ה-x של החלון ביחס למסך.
Top: מגדיר את קואורדינטת ה-y של החלון ביחס למסך.
Show: מראה את החלון כדי לאפשר אינטראקציה עמו.
Hide: מסתיר את החלון כדי למנוע אינטראקציה עמו.
WriteLine: כתיבת שורה לחלון הטקסט (Console).
בניגוד ל-Write, תו שורה חדשה (line-feed) יתווסף לפלט.
Write: כתיבת טקסט לחלון הטקסט.
Show: מציג את חלון הטקסט כדי לאפשר אינטראקציה איתו.
הדגמת מנגנון קלט-פלט של השפה:TextWindow.WriteLine("Enter your name: ") ' מבקש מהמשתמש להקליד את שמו
name = TextWindow.Read() ' יוצר משתנה וממלא אותו בקלט - משמע, השם
Microsoft Store (בתרגום חופשי: חנות מיקרוסופט; לשעבר: Windows Store) היא יישום של מיקרוסופט המשמש בתור חנות יישומים.
השימוש בה החל ב-Windows Server 2012, ו-Windows 8. חנות זו היא המערכת הראשית להפצת יישומי פלטפורמת חלונות כלליים.
ביישום קיימים גם יישומים חינמיים, וגם כאלו הניתנים לרכישה, אשר מחירם נע בין 0.99$ ל-$999.99. לראשונה הופיע היישום לקבלת משוב מהציבור ב-29 בפברואר 2012, ובהמשך בשנת 2015 שולבו היישומים Windows Phone Store, Xbox Video, ו-Xbox Music, ביישום עצמו.
כמו פלטפורמות אחרות כגון Mac App Store ו-Google Play, היישומים שבחנות עוברים בדיקות תאימות ותוכן.
מיקרוסופט מקבלת 30% מסך כל ההכנסות ממכירות דרך החנות.
על פי מיקרוסופט נכון ל-28 בספטמבר 2015 היו בחנות למעלה מ-669,000 יישומים זמינים להורדה, אשר כללו יישומים התואמים ל-Windows NT, ו-Windows Phone, ויישומים כלליים.
הקטגוריות בעלות מספר היישומים הגדול ביותר הן: משחקים, בידור, ספרות, והשכלה.
רוב מפתחי היישומים הם בעלים ליישום אחד בלבד.
היישומים החינמיים הפופולריים ביותר הם אייטיונס, נטפליקס, וואטסאפ, אייקלאוד, אינסטגרם, הולו ופינטרסט.
המשחק שוחרר עבור Microsoft Windows, פלייסטיישן 4 ו-Xbox One בחודש ספטמבר 2014, ועבור פלייסטיישן 3 ו-Xbox 360 בחודש נובמבר 2014. מדובר במשחק השני המתקיים בעולם הארץ התיכונה אשר דורג כמשחק למבוגרים בלבד על ידי ESRB, אחרי The Lord of the Rings: War in the North.
המשחק מציג עלילה מקורית, המבוססת על הלגנדריום של טולקין מטעם הסופר ג'ון רונלד רעואל טולקין.
עלילת המשחק מתרחשת בין אירועי ההוביט ושר הטבעות.
השחקן שולט בטאליון (Talion), נוטר מגונדור אשר מוצא עצמו קשור לאלף לורד קלברימבור (Celebrimbor), יוצר הטבעת האחת, בשעה ששניהם יוצאים למלחמה כנגד סאורון על מנת לנקום את מותם של בני משפחתם.
במסגרת המשחק, העלילה מאפשרת לשחקן לקחת חלק בפעילויות רבות ברחבי מורדור, תוך עשיית שימוש ביכולות על אנושיות לצורך לחימה באורקים השורצים במקום.
ייחודו העיקרי של המשחק, אשר מבדל אותו ממשחקי עולם פתוח אחרים, הוא "מערכת הנמסיס" (Nemesis System), אשר מהווה מערכת אינטליגנציה מלאכותית המגיבה בזמן אמת להתרחשויות השונות במשחק, ומאפשרת לשחקן לעצב בדרכו את סיפור המשחק, על פי בחירותיו והתנהלותו.
פיתוח המשחק החל בשנת 2011. במטרה ליצור עלילה מתואמת ועקבית עם ספריו של טולקין, המפתחים התייעצו עם אנשים רבים מחברת האחים וורנר, כמו גם עם פיטר ג'קסון, במאי סרטי טרילוגיית שר הטבעות וההוביט.
בעוד שחברת Monolith Productions התמקדה בפיתוח הגרסאות לפלייסטיישן 4, Xbox One והמחשב האישי, פיתוח הגרסאות לפלייסטיישן 3 ול-Xbox 360 הופקד בידי חברת Behaviour Interactive.
Shadow of Mordor זכה לביקורות חיוביות במיוחד עם שחרורו.
מרבית השבחים הופנו למנגנון הלחימה, עיצוב העולם הפתוח, ומערכת הנמסיס, אף שהועלתה ביקורת מסוימת כלפי עלילת המשחק והקרבות כנגד הבוסים.
לאחר השקתו, Shadow of Mordor הפך למשחק הווידאו המצליח ביותר המבוסס על היקום של טולקין, וזכה במספר רב של פרסים ומועמדויות לפרסים, לרבות תואר משחק השנה לשנת 2014.
מדובר במשחק ההמשך ל-Middle-earth: Shadow of Mordor, אשר יצא במהלך שנת 2014, וזכה לביקורות חיוביות במיוחד.
המשחק שוחרר ברחבי העולם עבור Microsoft Windows, פלייסטיישן 4 ו-Xbox one ב-10 באוקטובר 2017.
Shadow of War מהווה המשך ישיר לעלילת המשחק הקודם, כאשר שני המשחקים מבוססים על הלגנדריום של טולקין, ומתרחשים בין אירועי ההוביט ושר הטבעות.
בדומה לקודמו, המשחק קיבל השראה גם מהעיבוד הקולנועי של הבמאי פיטר ג'קסון במסגרת סרטי ההוביט ושר הטבעות.
במסגרת המשחק, השחקן ממשיך את סיפורם של הריינג'ר טאליון (Talion) מגונדור, ושל האלף לורד קלברימבור (Celebrimbor), החולק איתו את גופו, בשעה שהם מחשלים טבעת כוח חדשה במטרה ליצור צבא של אורקים ולהביס את סאורון.
בדומה לקודמו, Shadow of War עושה אף הוא שימוש ב"מערכת הנמסיס" (Nemesis System), אשר זכתה לשדרוג ביחס למשחק הקודם, ומהווה מערכת אינטליגנציה מלאכותית המגיבה בזמן אמת להתרחשויות השונות במשחק, ומאפשרת לשחקן לעצב בדרכו את סיפור המשחק, על פי בחירותיו והתנהלותו.
לאחר השקתו, ובדומה לקודמו, Shadow of War זכה אף הוא לביקורות חיוביות מצד המבקרים, במיוחד ביחס למנגנון הלחימה ולמערכת הנמסיס המשודרגת, זאת חרף ביקורות שליליות שהועלו כלפי מספר אלמנטים ודמויות בסיפור.
בפרט, חברת Monolith ספגה ביקורת שלילית בשל ההחלטה להכליל במשחק microtransactions וקופסאות שלל.
זמן קצר טרם השקת המשחק, Monolith Productions שחררה גם משחק נלווה לטלפונים חכמים, התואם למערכות iOS ואנדרואיד.
ביקורת: SHADOW OF WAR, באתר IGN ישראל, 12 באוקטובר 2017
לכל אורק יש שם: Middle Earth: Shadow Of War ביקורת גיימינג, באתר Geektime, 21 באוקטובר 2017
"Middle Child" (בעברית: "ילד אמצעי"; מעוצב: "MIDDLE CHILD") הוא סינגל שהוקלט על ידי הראפר האמריקאי ג'יי קול.
השיר יצא לאור ב-23 בינואר 2019, דרך דרימוויל רקורדס, השיר נכתב על ידי ג'יי קול והופק על ידי טי-מינוס וג'יי קול.
השיר מכיל דגימה מתוך השיר "Wake Up to Me", שנכתב על ידי פלדר והריס ובוצע על ידי פירסט צ'ויס.
ב-20 בינואר 2019 קול מחק את כל התמונות בעמוד האינסטגרם שלו, יום לאחר מכן פרסם קול מספר פוסטים המכילים שורות מתוך השיר, מאוחר יותר, קול מחק את כל הפוסטים.
באותו יום קול הודיע במדיה החברתית שהוא הולך להוציא את השיר בתאריך 23 בינואר 2019 והעלה את העטיפה אשר הציגה את כותרת השיר באותיות גדולות על רקע אפור.
השיר נכנס לאלבום האוסף של הלייבל של ג'יי קול דרימוויל רקורדס Revenge Of The Dreamers III.
הווידאו קליפ של השיר הועלה לערוץ יוטיוב הרשמי של קול ב-25 בפברואר 2019. ב-22 בפברואר קול הודיע על הקליפ באתר טוויטר.
הקליפ צולם בגאורגיה ובוים על ידי הראפר מז.
בקליפ מופיעים אמנים מהלייבל של קול דרימוויל רקורדס לוט, אומן וקוז.}
+שנהפרסקטגוריהתוצאה2019פרסי ה-BETבחירת הצופה של קוקה קולהפרסי ההיפ הופ של BETהטראק המשפיעפרסי המוזיקה של סול טרייןפרס רית'ם אנד בארס2020פרס גראמימופע הראפ הטוב ביותר
+מדינהתאריך יציאהפורמטחברת תקליטיםמקורעולמי23 בינואר 2019הזרמת מוזיקה • הורדה דיגיטליתדרימוויל רקורדס
Microsoft Publisher (מיקרוסופט פאבלישר) של חברת מיקרוסופט הוא יישום שולחני לפרסום, השונה מ- Microsoft Word בכך שהדגש מושם על פריסת ועיצוב עמודים ולא על הרכב והגהה של טקסטים.
Publisher כלול במהדורות המתקדמות של מיקרוסופט אופיס ומשקף את הדגש של מיקרוסופט ביישום כאלטרנטיבה קלה לשימוש.
מכירות היישום מתמקדות בשוק העסקים הקטנים, שלא מקדישים משאבים עבור מעצבים מקצועיים להכנת חומרי שיווק ומסמכים אחרים, עם זאת, יש לה נתח קטן יחסית משוק ההוצאה לאור השולחנית, הנשלט על ידי Adobe InDesign ולפני כן QuarkXPress.
LibreOffice תמך בפורמט הקובץ הקנייני של מיקרוסופט (.pub) מאז פברואר 2013. Adobe PageMaker שומר גם קבצים עם סיומת .pub, אך שני פורמטי הקבצים אינם תואמים ואינם קשורים זה לזה.
Publisher תומך במספר פורמטים אחרים של קבצים, כולל פורמט Enhanced Metafile (EMF) הנתמך בפלטפורמות Windows.
ניתן להשתמש בגרסת הניסיון של Microsoft Publisher כדי להציג קובצי .pub גם מעבר לתקופת הניסיון.
Microsoft Teams היא תוכנת תקשורת ארגונית המשלבת צ'אט, פגישות וידאו, אחסון קבצים (כולל עריכה משותפת של קבצים) ואינטגרציה בין יישומים.
השימוש בתוכנה מתאפשר כחלק מחבילת אופיס 365 למנויי Office ארגוניים ומציג הרחבות שיכולות להשתלב גם במוצרים שאינם של מיקרוסופט.
Teams מתחרה בתוכנות כמו Slack.
מיקרוסופט הכריזה על Teams באירוע בניו יורק, והשיקה את השירות ברחבי העולם ב-14 במרץ 2017. נכון ל-2017 השירות מובל על ידי בריאן מקדונלד, סגן נשיא במיקרוסופט.
ב-4 במרץ 2016 פורסמו ידיעות כי מיקרוסופט שקלה להציע 8 מיליארד דולר עבור Slack, אולם ביל גייטס היה נגד הרכישה, וקבע כי על החברה להתמקד במקום זאת בשיפור Skype for Business.
צ'י לו , EVP של יישומים ושירותים, הוביל את הדחיפה לרכישת סלאק.
לאחר עזיבתו של לו בהמשך אותה שנה, מיקרוסופט הכריזה על Teams לציבור כמתחרה ישיר לסלאק ב-2 בנובמבר 2016.
בתגובה להכרזה, העלתה סלאק פרסומת בגודל עמוד שלם בניו יורק טיימס והודתה לשירות המתחרה.
אף על פי שסלאק בשימוש בקרב 28 חברות ב-Fortune 100, מנהלי The Verge כתבו כי ישלמו עבור השירות אם Teams יספק פונקציה דומה במנוי אופיס 365 הקיים של החברה שלהם ללא עלות נוספת.
באתר ZDNet דווח כי החברות לא מתחרות על אותו קהל, מכיוון ש-Teams באותה תקופה לא אפשרו לחברות שאינן מנויות לאופיס להצטרף לפלטפורמה, ולא היה סביר שעסקים קטנים ופרילנסרים יחליפו.
מיקרוסופט הוסיפה מאז אפשרות זו.
בתגובה להודעת Teams, העמיקה סלאק את האינטגרציה של השירות שלה עם שירותי גוגל.
ב-3 במאי 2017 מיקרוסופט הודיעה כי Teams יחליף את Microsoft Classroom בחבילת החינוך של אופיס 365 (בעבר כונתה Office 365 for Education).
ב-7 בספטמבר 2017, משתמשים החלו להבחין בהודעה שאמרה כי "Skype for Business הוא עכשיו Microsoft Teams".
הידיעה אושרה ב־25 בספטמבר 2017, בכנס Ignite השנתי של מיקרוסופט.
ב-12 ביולי 2018, מיקרוסופט הודיעה על גרסה חינמית של צוותי מיקרוסופט, המציעה את מרבית אפשרויות התקשורת של הפלטפורמה ללא עלות אך מגבילה את מספר המשתמשים ואת מרחב אחסון הקבצים.
בינואר 2019 פרסמה מיקרוסופט עדכון המכוון ל"עובדים ראשוניים"במטרה לשפר את יכולת שיתופי הפעולה ב-Teams בין מחשבים שונים לעובדים קמעונאיים.
ב־19 בנובמבר 2019, מיקרוסופט הודיעה כי Teams הגיע ל-20 מיליון משתמשים פעילים.
מדובר בעלייה מ-13 מיליון ביולי אותה שנה.
Teams מאפשר לקהילות, קבוצות או צוותים להצטרף דרך כתובת URL או הזמנה ספציפית שנשלחה על ידי מנהל הצוות או הבעלים.
Teams for Education מאפשר למנהלים ולמורים להקים צוותים לשיעורים, קהילות למידה מקצועיות (PLC) לאנשי צוות ולכולם.
בתוך צוות, חברי הצוות יכולים להקים ערוצים.
ערוצים הם נושאי שיחה המאפשרים לחברי הצוות לתקשר ללא שימוש בדוא"ל או SMS קבוצתי.
משתמשים יכולים לענות לפוסטים באמצעות טקסט, תמונות,GIF וmemes בהתאמה אישית.
הודעות ישירות מאפשרות למשתמשים לשלוח הודעות פרטיות למשתמש מסוים.
מחברים הם שירותי צד שלישי שיכולים לספק מידע לערוץ.
המחברים כוללים MailChimp , פייסבוק, טוויטר וחדשות בינג.
ועידת וידאו בתוך תוכנת הלקוח
Teams תומך ב-Public Switched Telephone Network המאפשרת למשתמשים להתקשר למספרי טלפון מתוכנת הלקוח.
ניתן לתאם פגישות או ליצור אותן אד הוק והמשתמשים בערוץ יוכלו לראות את הפגישה באותו רגע.
ל-Teams יש גם תוסף ל-Microsoft Outlook שמזמין אחרים לישיבות ב-Teams.
צוותי מיקרוסופט מאפשרים למורים להפיץ, לספק משוב ולדרג מטלות תלמידים שהופנו באמצעות צוותים באמצעות הכרטיסייה 'משימות', העומדת לרשות המנויים של Office 365 for Education.
ניתן להקצות חידונים לסטודנטים באמצעות שילוב עם טפסים של Office.
נכון לספטמבר 2019, Microsoft Teams זמין כחלק מהפלטפורמות הבאות:
Windows ו-MacOS: כלול באופיס 365 או זמין בחינם
אנדרואיד: אפליקציה זמינה ב-Google Play.
Web: ללקוחות ווב של Teams, הנתמך בדפדפני אינטרנט שולחניים נפוצים.
לינוקס: מאז דצמבר 2019 בתצוגה מקדימה
Windows Phone: התמיכה הופסקה ביולי 2018, והשירות הפסיק לעבוד באוקטובר 2018.
Windows 10 Mobile: החל משנת 2019 השירות אמנם מופיע בחנות של מיקרוסופט, אך מסומן כ"לא זמין כרגע".
Microsoft Start (נקרא בעבר: Microsoft News, MSN News ו-Bing News) הוא אתר חדשות ושירות הכולל כותרות חדשות ומאמרים שנבחרו על ידי העורכים.
האפליקציה כוללת חלקים לסיפורים מובילים, ישראל, עולם, פוליטיקה, כסף, טכנולוגיה, בידור, דעה, ספורט ופשע, יחד עם סיפורים שונים אחרים.
זה מאפשר למשתמשים להגדיר נושאים ומקורות מועדפים משלהם, לקבל התראות על חדשות מובילות באמצעות התראות, לסנן מקורות חדשות מועדפים ולשנות גודלי גופנים כדי להקל על קריאת המאמרים.
במקור, Microsoft Start כללה הזנת RSS, אך יכולת זו הוסרה: מיקרוסופט מאפשרת כרגע רק למשתמשים להירשם למקורות חדשות שצוינו.
Microsoft Start משתמשת בתכונת האריחים החיים שהוצגה בעדכון יום השנה של Windows 10. אם משתמש לוחץ על אריח תפריט News Start כאשר כתבה מסוימת מוצג, המשתמש יראה קישור לסיפור זה בראש האפליקציה כאשר היא מופעלת.
"Middle of the Night" (בעברית: "אמצע הלילה") הוא סינגל שהוקלט על ידי הזמרת-יוצרת האמריקאית אלי דוהה.
הוא יצא לאור ב-10 בינואר 2020, על ידי חברות התקליטים Not Fit for Society ו-RCA, כסינגל שלא מתוך אלבום אולפן.
הוא נכתב על ידי דוהה, סמואל אליוט רומן ואנדרו ולס, שגם הפיק אותו.
הוא מבוסס על יצירתו המוזיקלית של איסק אלבניס "Asturias (Leyenda)".
על-אף שלא נכנס לאף מצעד פזמונים בשנה הראשונה לצאתו, הוא זכה להצלחה בפלטפורמת הטיקטוק בין סוף 2021 לתחילת 2022.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-415 מיליון השמעות.
"Middle of the Night" (בעברית: "אמצע הלילה") הוא סינגל של הלהקה הבריטית The Vamps והדי ג'יי הדני מרטין ינסן.
השיר יצא, על ידי חברת התקליטים וירג'ין EMI רקורדס, ב-28 באפריל 2017. השיר משמש כסינגל השני מתוך אלבום האולפן השלישי של הלהקה, Night & Day.
נכון ליולי 2022, השיר הושמע למעלה מ-14 מיליון פעמים ביוטיוב, ו-150 מיליון פעמים בספוטיפיי.
אזורתאירךפורמטגרסהחברת תקליטיםהערות הממלכה המאוחדת 28 באפריל 2017 הורדה דיגיטליתמקוריתוירג'ין EMI רקורדסאיטליה 26 במאי 2017להיט רדיו עכשווייוניברסל מיוזיק גרופ הממלכה המאוחדת 21 ביולי 2017וירג'ין EMI רקורדס ארצות הברית 4 באוגוסט 2017 הורדה דיגיטליתMiddle of the Night – EP 22 באוגוסט 2017 רדיו 40 המוביליםמקוריתאיילנד רקורדס
Midjourney היא מעבדת מחקר עצמאית שמייצרת תוכנת בינה מלאכותית תחת אותו שם.
התוכנה יוצרת תמונות מתיאורים טקסטואליים, בדומה לאתרים כגון DALL-E של חברת OpenAI ובדומה ל-Stable Diffusion המפורסם כקוד פתוח.
הכלי פורסם ב-12 ביולי 2022 בגרסת בטא פתוחה.
והשימוש בו נעשה באמצעות פקודות לבוט בדיסקורד או באמצעות כתיבת פרומפט באתר ייעודי שפותח והועמד לרשות משתמשים מרמה מסוימת החל מ-2024. Midjourney מנוהל על ידי דייוויד הולץ, שהיה שותף להקמת Leap Motion.
Midjourney אפשרה את השימוש במערכת לראשונה בגרסת בטא פתוחה ב-12 ביולי 2022.
החברה עובדת על שיפור האלגוריתמים, ומוציאה גרסאות חדשות מדי כמה חודשים.
גרסה 2 שהייתה גרסת בטא שאינה מפורסמת לציבור של האלגוריתם הושקה באפריל 2022 וגרסה 3 ביולי.
ב-10 בנובמבר 2022 שוחררה למשתמשים איטרציית האלפא של גרסה 4.
ב-15 במרץ 2023 שוחררה גרסה 5, שטיפלה בבעיית האצבעות הידועה בגפיים.
בדצמבר 2023 שוחררה גרסה 6.0 שאומנה על דטהסט חדש ופיענוח שונה של הפרומפט.
ניתן לגשת ל-Midjourney דרך בוט של בשרת הדיסקורד הרשמי שלו, על ידי שליחת הודעות ישירה לבוט, או על ידי הזמנת הבוט לשרת של צד שלישי.
כדי ליצור תמונות, משתמשים היוצרים בפקודה ומקלידים את היצירה הרצויה.
אפשרות נוספת היא דרך האתר https://alpha.midjourney.com/home למשתמשים שכבר יצרו לפחות 1,000 תמונות.
המייסד דייוויד הולץ אמר שמבחינתו חלק גדול מלקוחותיו הם אמנים, ובניגוד לדעה הרווחת הוא לא רואה בהם מתחרים של Midjourney.
הולץ אמר ל-The Register שאמנים משתמשים ב-Midjourney ליצירת אב טיפוס מהיר של רעיונות אמנותיים כדי להראות ללקוחות את הרעיון לפני שהם מתחילים לעבוד עליו בעצמם.
מספר אמנים האשימו את Midjourney שבעצם הווייתו הוא יוצר הפחתה בערך של יצירה מקורית.
תעשיית הפרסום מיהרה לאמץ כלי בינה מלאכותית כמו Midjourney, DALL-E ו־Stable Diffusion.
הכלים, מאפשרים למפרסמים ליצור תוכן מקורי ולערוך סיעור מוחות במהירות ומספקים הזדמנויות חדשות כיצירת מודעות מותאמות אישית, דרך חדשה ליצור אפקטים מיוחדים, או אפילו להפוך את הפרסום במסחר אלקטרוני ליעיל יותר ומותאם לגיל הצופה.
התוכנה שימשה את המגזין הבריטי The Economist ליצירת השער הקדמי של גיליון ביוני 2022.
באיטליה, העיתון המוביל Corriere della Sera פרסם קומיקס שנוצר עם Midjourney על ידי הסופר Vanni Santoni באוגוסט 2022.
צ'רלי וורזל השתמש ב-Midjourney כדי ליצור שתי תמונות של אלכס ג'ונס עבור הניוזלטר של ורזל ב, אך וורזל אמר שהשימוש בתוכנה היה "טעות".
באוגוסט 2022 שודר פרק של "השבוע שעבר עם ג'ון אוליבר" שכלל קטע בן 10 דקות על Midjourney.
תמונת Midjourney בשם Théâtre d'Opéra Spatial זכתה במקום הראשון בתחרות האמנות הדיגיטלית ביריד מדינת קולורדו 2022.
ג'ייסון אלן, שכתב את התיאור שהוביל את Midjourney ליצור את התמונה, הדפיס את התמונה על קנבס והכניס אותה לתחרות באמצעות השם "ג'ייסון מ.
אלן לא התנצל, והתעקש שתמונתו עולה בקנה אחד עם חוקי התחרות.
שני שופטי הקטגוריה לא היו מודעים לכך ש-Midjourney משתמשת בבינה מלאכותית כדי ליצור תמונות, אף על פי שלאחר מכן אמרו שגם אם הם היו יודעים זאת, הם היו מעניקים לאלן את הפרס בכל מקרה.
בדצמבר 2022, נעשה שימוש ב-Midjourney ליצירת ספר ילדים.
הספר, שכותרתו אליס וניצוץ, מציגה נערה צעירה שבונה רובוט שמפתח מודעות.
היוצר, אמאר רישי, בילה שעות בשינוי ההנחיות של Midjourney, ודחה מאות תוצאות שנוצרו כדי לבחור בסופו של דבר 13 איורים לספר.
גם המוצר וגם התהליך עוררו ביקורת: "הבעיה העיקרית...
היא שהוא הוכשר מעבודות של אמנים.
אלו היצירות שלנו, הסגנונות הייחודיים שלנו שיצרנו, שלא הסכמנו להשתמש בהם", כתב אחד האמנים.
Midnight City (בתרגום חופשי: "עיר חצות") הוא שיר של להקת המוזיקה האלקטרונית הצרפתית M83. הרצועה יצאה לראשונה לאור בצרפת ב-16 באוגוסט 2011, כסינגל המוביל מתוך אלבום האולפן השישי של הקבוצה, Hurry Up, We're Dreaming (2011).
השיר נכתב על ידי אנתוני גונזלס, יאן גונזלס, מורגן קיבי וג'סטין מלדאל-ג'ונסן.
המסלול זכה להצלחה בינלאומית, הגיע למקום השמיני בצרפת ונכנס במצעד של שירי בילבורד אלטרנטיביים ושירי רוק.
עקב השימוש של רשת TF1 הצרפתית בשיר כנושא הסיום לאחר משחקי הכדורגל של אופ"א יורו 2012, השיר הגיע לראש המצעד הצרפתי הדיגיטלי.
במקומות אחרים, "עיר חצות" זכה לשבחים בבריטניה ב-2012, בעקבות בחירתו כנושא לתוכנית הריאליטי Made in Chelsea ושימוש בולט לסיקור המשחקים האולימפיים של ה־BBC בלונדון 2012; היא הגיעה לשיא במקום שלושים וארבע במצעד הסינגלים הבריטי.
הקפסיד של נגיף זה הוא בעל הקוטר הגדול ביותר מבין כל הנגיפים המוכרים.
לנגיף זה יש גנום גדול ומורכב ביחס לנגיפים אחרים.
חרף הידע המוגבל אודות הנגיף, עורר גילויו עניין רב בשל ההשלכות של מבנהו המורכב שעשוי להתפרש כחוליה החסרה בין נגיפים לחיידקים, או אף כדומיין חדש.
APMV התגלה באופן מקרי באמבה Acanthamoeba polyphaga, שעל שמה הוא נקרא בשמו המדעי, במהלך מחקר שעסק במחלת הלגיונרים.
הנגיף נצפה בצביעת גרם וזוהה בטעות כחיידק גרם חיובי.
בעקבות זיהוי זה נקרא Bradfordcoccus, על שם האזור ממנו הגיעה האמבה, ברדפורד בבריטניה.
ב-2003 חוקרים מהאוניברסיטה הים תיכונית במרסיי שבצרפת פרסמו מאמר בכתב העת המדעי Science שבו זיהו את המיקרו-אורגניזם כנגיף.
אותה קבוצת מחקר שגילתה את ה-Mimivirus, גילתה בהמשך נגיף גדול מעט ממנו הנקרא Mamavirus וכן את וירופאג' ספוטניק הפוגע בו.
נגיף ה-Mimivirus גדול מכל נגיף שהיה ידוע קודם לגילויו, וקוטר הקפסיד שלו 400 ננומטר.
סיבים חלבוניים מזדקרים מפני השטח של הקפסיד למרחק של 100 ננומטר, ובכך מגיע קוטרו הכולל של הנגיף לעד 600 ננומטר.
בצפייה במיקרוסקופ אלקטרוני נראה הקפסיד בצורת משושה, לפיכך סימטריית הקפסיד היא איקוזהדרלית (icosahedral).
לנגיף זה אין מעטפת חיצונית, עובדה המרמזת על כך שהנגיף לא יוצא מן התא המארח באמצעות אקסוציטוזה.
נגיף ה-Mimivirus הוא בעל תכונות משותפות לאלו של נגיפים מקבוצת נגיפי DNA נוקליאוציטופלסמיים גדולים (nucleocytoplasmic large DNA viruses; NCLDV).
Suzan-Monti, בדומה לנגיפים אלו, גם לנגיף זה יש שכבת ליפידים פנימית המקיפה את מרכזו.
ליבתו המרכזית של הנגיף מופיעה כאזור כהה במיקרוסקופ אלקטרוני.
הגנום הגדול של הנגיף מצוי באזור זה.
מספר תעתיקי mRNA ניתנים למיצוי מוויריונים.
בדומה לנגיפי NCLDVs נמצאו תעתיקים ל-DNA פולימראז ולחלבון הקפסיד.
כמו כן נמצאו תעתיקים לשלושה אנזימי אמינואציל tRNA סינתאז, וכן ארבע מולקולות mRNA הייחודיות לנגיף.
הגנום של נגיף ה-Mimivirus הוא מולקולת DNA דו-גדילית קווית באורך של 1,181,404 זוגות בסיסים.
הודות לכך נחשב הגנום שלו כגנום הגדול ביותר של נגיף הידוע למדע, ואף גדול משל חלק מן התאים.
הגנום של הנגיף כולל כ-911 גנים המקודדים לחלבונים.
ניתוח של הגנום שלו גילה את נוכחותם של גנים שלא נראו באף נגיף אחר, כדוגמת אמינואציל tRNA סינתאזות, וגנים נוספים שלפני כן סברו שמופיעים רק בגנומים של תאים.
כנגיפי DNA גדולים אחרים, Mimivirus כולל מספר גנים האחראיים למטבוליזם של סוכר וחומצות אמינו.
מילה היא יצרנית מכשירי חשמל ביתיים, ציוד לצרכים מסחריים ומטבחים מותאמים ברמה גבוהה הממוקמת בגוטרסלו (Gütersloh) בגרמניה.
מילה הייתה ועודנה חברה בבעלות ובהנהלה משפחתית, שנוסדה ב-1899 על ידי קרל מילה (Carl Miele) וריינהרד זינקן (Reinhard Zinkann).
המוצרים הראשונים של מילה היו מפריד שמנת, מחבצת חמאה ומכונה לשטיפת גיגיות, ויצאו לשוק תחת המותג Meteor.
קרל מילה פיקח על תהליך הייצור וריינהרד זינקן הדריך וניהל את הכספים ומכירות.
בסימן המסחרי Míele נעשה שימוש כבר בשלב מוקדם, והוא מופיע על גבי כל המכונות, שלטי השם, החומר המודפס והפרסומות המופקים על ידי החברה.
מאז תחילת שנות ה-20 של המאה העשרים הושם דגש רב על הסימן המסחרי בו הנקודה שעל גבי ה-"i" הוחלפה בגרש מוטה.
הסימן המסחרי נשאר ללא שינוי חוץ משלוש "מתיחות פנים מזעריות" שביטאו שינוי בטעמים של אותם זמנים.
סקר שנערך על ידי Süddeutsche Zeitung, אחד העיתונים המובילים בגרמניה, מצא שאנשים זיהו את המותג מילה באמצעות ה-"í" בלבד (Míele).
מילה מייצאת מוצרים לשווקים רבים בעולם ומיוצגת ב-37 מדינות.
ב-1983, Míele נכנסה לשוק האמריקני.
נכון ל-2010 המוצרים מיוצרים בגרמניה, בצ'כיה וברומניה ומשם מופצים בעולם, תוך שהם מוצגים באולמות תצוגה ייחודיים לחברת מילה.
בישראל החברה מפעילה אולם תצוגה ייעודי למוצריה בהרצליה פיתוח.
מילה מייצרת כיום מוצרי חשמל ביתיים כגון מכונות כביסה, מייבשי כביסה, שואבי אבק, מדיחי כלים, תנורי אפייה בטכנולוגיית בישול באדים, מפזרי חום ותנורים מהירים מובנים, כיריים, קולטי אדים, מקררים העומדים בפני עצמם או מובנים, מקפיאים, מצנני-יין ומכונות קפה אינטגרליות.
כמו כן, החברה מייצרת מכונות מסחריות לניקוי רטוב, מדיחי ציוד זכוכית מעבדתי, מחטאים בתחום רפואת השיניים ומכונות לשטיפת ציוד רפואי.
בצפון אמריקה מילה משווקת כמותג מוצרים ביתיים ברמה גבוהה.